Årsrapportering for pulje 1

**Frist for årsrapportering for pulje 1 i programmet er 1. februar. Skjemaet ble sendt ut rett før jul, og kan også lastes ned her (sett inn lenke).**

Vi har tatt utgangspunkt i rapporten fra Agenda Kaupang (sett inn lenke). Det er meningen at denne skal være til hjelp for å finne en god målstruktur for prosjektene deres slik at dere bedre kan nå målene deres og vite hvilken retning prosjektet går.

Noen har kanskje brukt litt andre ord på målsettingene enn det vi har lagt til grunn i skjemaet. Har dere en noe annen målstruktur eller bruker andre begreper, så tilpass skjemaet så godt dere klarer.

Å utvikle og spisse målsettingene er en kontinuerlig prosess. Hva som er **effekter** (hensikten prosjektet skal oppfylle), **resultater** (hva prosjektet skal resultere i) og **drivere** (det som gir resultater) vil alltid være gjenstand for diskusjoner, og også noe vi må være åpne for at endres underveis.

Vi anbefaler derfor at dere i arbeidet med årsrapporteringen går gjennom prosjektplanen og aktivitetene dere har hatt eller planlegger. Dersom målsetningene ikke er eksplisitt formulert i utgangspunktet vil en slik gjennomgang være med på å bevisstgjøre disse. Dette vil gjøre det enklere å fylle ut skjemaet.

Vi har lagt ved Songdalen sin rapportering (lenke), og håper den kan være til inspirasjon på hvordan oppgaven kan løses.